ได้กลิ่นเหม็นไหม้ กู้ภัยช่วย พ่อแม่ลูกหมดสติคารถ ตัวสั่น น้ำลายฟูมปาก
กู้ภัยรุดช่วย พ่อแม่ลูกขับรถเก๋งจะไปเที่ยวบางแสน เกิดหมดสติทั้ง 3 คน น้ำลายฟูมปาก เผยระหว่างทางรู้สึกว่ามีอาการวูบและมีกลิ่นเหม็นไหม้ในรถ จนเจ้าหน้าที่ทางด่วนมาพบตัวแจ้งกู้ชีพเข้าช่วยเหลือ,วันที่ 11 พ.ย. 61 เวลา 10.30 น. ผู้สื่อข่าวรายงานว่า พนักงานสอบสวน สภ.บางปะกง จ.ฉะเชิงเทรา พร้อมหน่วยกู้ภัยฉะเชิงเทรา กู้ชีพโรงพยาบาลบางปะกง ตรวจสอบเหตุคนหมดสติภายในรถ บนทางด่วนบูรพาวิถี กม.39+800 ขาเข้าชลบุรี ม.9 ต.บางวัว อ.บางปะกง พบรถเก๋ง นิสสัน อัลเมร่า สีขาว ทะเบียน 2 กก กรุงเทพฯ จอดอยู่ข้างทาง โดยพบว่าคนที่อยู่ภายในรถหมดสติทั้งหมด เจ้าหน้าที่จึงพยายามเคาะเรียกและเขย่ารถให้คนในรถตื่น,จนสุดท้ายคนขับทราบชื่อนายธนัยนันท์ เชื้อถิระพงษ์ อายุ 31 ปี ตื่นขึ้นมาแต่อยู่ในอาการสั่นเทา เกร็ง ลิ้นแข็ง และปัสสาวะราด พยายามจะกดปุ่มเพื่อลดกระจกลง ใช้เวลาประมาณ 5 นาทีก็สามารถเอากระจกลงได้ จากนั้นกู้ภัยรีบเปิดประตูรถทุกบานเพื่อถ่ายเทอากาศภายในรถ พบ น.ส.จิตรารัตน์ นามจำปี อายุ 26 ปี ภรรยาหมดสติอยู่ในอาการตาค้าง น้ำลายฟูมปาก ปัสสาวะราด ชักเกร็ง ไม่รู้สึกตัว ส่วนเบาะหลังพบ ด.ญ.อารีย์ภัทร เชื้อถิระพงษ์ อายุ 7 ปี ลูกสาวนอนหมดสติ จึงนำตัวสองแม่ลูกใส่เครื่องช่วยหายใจก่อนส่งโรงพยาบาลบางปะกง,นายธนัยนันท์ ที่เริ่มรู้สึกตัว ให้การว่า ได้ขับรถออกมาจากบ้านที่พระราม 3 กำลังจะไปเที่ยวที่บางแสน จ.ชลบุรี โดยแวะซื้อเครื่องดื่มภายในปั๊มน้ำมันแถวพระราม 3 แล้วออกเดินทางขึ้นทางด่วน ก่อนจะมาเชื่อมกันเส้นทางด่วนบูรพาวิถี ระหว่างที่ขับอยู่ในเริ่มมีอาการเวียนศีรษะ และวูบ ทำให้ขับรถต่อไปไม่ไหว รวมทั้งภรรยาก็บอกว่าจะหมดสติ ทำให้ต้องรีบขับรถเข้าข้างทางก่อนจะหมดสติไป จนมารู้ตัวอีกทีตอนที่เจ้าหน้าที่มาเรียก,ด้านนายสุรชัย เรืองศรี อายุ 44 ปี เจ้าหน้าที่กู้ภัยทางด่วนบูรพาวิถี ที่มาพบคนแรก ให้การว่า ระหว่างออกตรวจเส้นทางได้พบรถคันดังกล่าวจอดอยู่จึงคิดว่ารถน่าจะมีปัญหา จึงนำกรวยยางมาตั้งกั้นอุบัติเหตุซ้ำซ้อน แต่เมื่อเดินมาดูที่รถก็พบว่ามีคนนอนหลับอยู่ภายในรถ จึงพยายามตะโกนเรียกและเขย่ารถกับเพื่อนแต่ก็ไม่ตื่นทำให้ต้องแจ้งกู้ภัยให้ขึ้นมาช่วย เพราะเชื่อว่าทั้งสามคนอยู่ในอาการหมดสติและอาจเสียชีวิตได้,สำหรับสาเหตุทางตำรวจได้สอบปากคำนายธนัยนันท์ และ น.ส.จิตรารัตน์ ให้การเหมือนกันว่า ระหว่างที่นั่งรถได้กลิ่นเหม็นไหม้แปลก คล้ายกลิ่นควันท่อไอเสียลอยเข้ามาในรถแล้วเริ่มมีอาการเวียนศีรษะ อีกทั้งเริ่มเกร็งจากนั้นก็หมดสติไป ทางตำรวจจะต้องให้เจ้าหน้าที่กองพิสูจน์หลักฐานมาตรวจสภาพรถอีกครั้งเพื่อหาสาเหตุที่แท้จริงต่อไป.
กู้ภัยรุดช่วย พ่อแม่ลูกขับรถเก๋งจะไปเที่ยวบางแสน เกิดหมดสติทั้ง 3 คน เผยระหว่างทางรู้สึกว่ามีอาการวูบและมีกลิ่นเหม็นไหม้ในรถ  จนเจ้าหน้าที่ทางด่วนมาพบตัวแจ้งกู้ชีพเข้าช่วยเหลือ
หมดสติ,หมดสติบนรถ,ทางด่วน,บางปะกง,ข่าวโซเชียล,ข่าวทั่วไป